Omnibus presentes litteras inspecturis, H. de Ruppeforti, archidiaconus Lingonensis, salutem in Domino. Noverint universi quod Theobaldus dictus Giersenz de Corcellis, personaliter in nostra presencia constitutus, recognovit se vendidisse .  . abbatisse et conventui de Vallebaoni sex pecias prati propri—a) Theobaldi, quarum peciarum una sita est in finagio de Breceio in loco qui dicitur ad limittem, altera in eodem finagio in loco qui dicitur ad hastam groselerii, altera in eodem finagio in prato de cornecul, altera in eodem finagio in loco qui dicitur ad falquatam piri, altera in eodem finagio in loco qui dicitur ad treublees et altera ultima in eodem finagio in riparia de Suise, pro novem libris et decem solidis lingonensium, de quibus suum ad plenum recognovit dictus Th[eobaldus] recepisse pagamentum in pecunia numerata. Promittens per fidem suam corporaliter nobis prestitam dictam venditionem firmiter de cetero observaturum et contra de cetero non venturum, sed adversus omnes super dicta venditione legitimam garantiam dictis abbatisse et conventui pretaturum. Hanc autem venditionem laudaverunt et gratam habuerunt Arviseta uxor dicti Theobaldi, Humbeletus, Dominicus liberi dicti Th[eobaldi], promittentes per fidem suam se contra dictam venditionem de cetero non venturos nec in dicta venditione aliquid reclamaturos, abrenuntiantes tam dictus Th[eobaldus], uxor et liberi omni exceptioni et auxilio juris tam canonici quam civilis sibi in hoc facto competentibus. In cujus rei testimonium, sigillum nostrum presentibus est appenssum. Actum anno Domini M° CC° quingagesimo, mense januario.